**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 168/2018**

**ΑΔΑ:** ΩΘΝΟΩΨΑ-ΤΤΕ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 18ο/2018 Της 30Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση αρ. 7535/27-3-2018 αποφάσεως Δημάρχου σχετικά με ορισμό δικηγόρου για παράσταση ενώπιον του μονομελούς Πρωτοδικείου Άρτας στις 28-3-2018 ( προσωρινή διαταγή της από 27-3-2018 αίτησης εργαζομένων με σύμβαση ορισμένου χρόνου) και παράσταση στις 20-4-2018 και σε κάθε μετά από αναβολή δικάσιμο ότε και συζητείται η αίτηση των ασφαλιστικών μέτρων ’’**

Στην Άρτα, σήμερα, 30-03-2018 και ώρα 10:30 π.μ... στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **7706/29-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Κοσμάς Ηλίας**  **7. Παπαϊωάννου Κων/νος**  **8.Βασιλάκη –Μητρογιώρου**  **Βικτωρία** | **ΑΠΟΝΤΕΣ**  **1. Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 1ο τακτικό θέμα: **Έγκριση αρ. 7535/27-3-2018 αποφάσεως Δημάρχου σχετικά με ορισμό δικηγόρου για παράσταση ενώπιον του μονομελούς Πρωτοδικείου Άρτας στις 28-3-2018 ( προσωρινή διαταγή της από 27-3-2018 αίτησης εργαζομένων με σύμβαση ορισμένου χρόνου) και παράσταση στις 20-4-2018 και σε κάθε μετά από αναβολή δικάσιμο ότε και συζητείται η αίτηση των ασφαλιστικών μέτρων** έθεσε υπόψη την ανωτέρω απόφαση του Δημάρχου σύμφωνα με την οποία ορίζεται δικαστικός πληρεξούσιος του Δήμου η κ. Ρίζου Αικατερίνη Δικηγόρος Άρτας προκειμένου, να παραστεί ενώπιον του Μονομελούς Πρωτοδικείου Άρτας την 28η Μαρτίου 2018 ότε και συζητείται η προσωρινή διαταγή επί της από 27-03-2018 αίτησης εργαζομένων (με σύμβαση ορισμένου χρόνου) καθαριότητας του Δήμου Αρταίων, Παπακίτσου Βασιλικής κ.λ.π. κατά του Δήμου Αρταίων δυνάμει της οποίας ζητούν να υποχρεωθεί ο Δήμος να αποδέχεται προσωρινά τις υπηρεσίες τους μέχρι να εκδοθεί απόφαση επί της αίτησή τους. Εν συνεχεία να παραστεί ενώπιον του Μονομελούς Πρωτοδικείου Άρτας στις 20-4-2018 και σε κάθε μετ’ αναβολή δικάσιμο ότε και συζητείται η αίτηση των ασφαλιστικών μέτρων

Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την αρ. 7535/27-03-2018 απόφαση του Δημάρχου και γενομένης ψηφοφορίας κατά την οποία η κ. Βασιλάκη Ψήφισε Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την αρ. 7535/27-3-2018 απόφαση Δημάρχου με την οποία ορίζεται δικαστικός πληρεξούσιος του Δήμου η κ. Ρίζου Αικατερίνη Δικηγόρος Άρτας προκειμένου, να παραστεί ενώπιον του Μονομελούς Πρωτοδικείου Άρτας την 28η Μαρτίου 2018 ότε και συζητείται η προσωρινή διαταγή επί της από 27-03-2018 αίτησης εργαζομένων (με σύμβαση ορισμένου χρόνου) καθαριότητας του Δήμου Αρταίων, Παπακίτσου Βασιλικής κ.λ.π. κατά του Δήμου Αρταίων δυνάμει της οποίας ζητούν να υποχρεωθεί ο Δήμος να αποδέχεται προσωρινά τις υπηρεσίες τους μέχρι να εκδοθεί απόφαση επί της αίτησή τους. Εν συνεχεία να παραστεί ενώπιον του Μονομελούς Πρωτοδικείου Άρτας στις 20-4-2018 και σε κάθε μετ’ αναβολή δικάσιμο ότε και συζητείται η αίτηση των ασφαλιστικών μέτρων

Β. Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 168 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*