**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης171 /2018**

**ΑΔΑ:** 6ΕΝΖΩΨΑ-4ΗΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 18ο/2018 Της 30Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο: Καθαρισμός ακτών Κορωνησίας’’**

Στην Άρτα, σήμερα, 30-03-2018 και ώρα 10:30 π.μ... στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **7706/29-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Κοσμάς Ηλίας**  **7. Παπαϊωάννου Κων/νος**  **8.Βασιλάκη –Μητρογιώρου**  **Βικτωρία** | **ΑΠΟΝΤΕΣ**  **1. Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 4ο τακτικό θέμα: **Έγκριση πραγματοποίησης δαπάνης με τίτλο: Καθαρισμός ακτών Κορωνησίας**  έθεσε υπόψητης Επιτροπής την εισήγηση της ΤΥΔ η οποία αναφέρει τα εξής:

Έχοντας υπόψη :

1. Την παρ.1α άρθρου 4 ΠΔ 80/2016 .
2. Τις σχετικές διατάξεις του Ν.4412/2016 όπως τροποποιήθηκε και ισχύει σήμερα.
3. Τον προϋπολογισμό του Δήμου Αρταίων, οικονομικού έτους 2018 που ψηφίστηκε με την 621/2017 απόφαση Δημοτικού Συμβουλίου
4. Την αρ.19444/7-2-2018 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2018.
5. Την αρ. 68/2018 απόφαση Δημοτικού Συμβουλίου περί αναμόρφωσης προϋπολογισμού με την οποία εγγράφηκε πίστωση 24.800,00€ στον

Κ.Α. 70-6262.003.

1. Το από 28/03/2018 πρωτογενές αίτημα της υπηρεσίας μας

( 18REQ002876277)

Αιτούμαστε για την έγκριση πραγματοποίησης δαπάνης της εργασίας «**Καθαρισμός ακτών Κορωνησίας**»καθώς και για τον τρόπο εκτέλεσης της διαδικασίας

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία οι κ.κ. Κοσμάς, Παπαϊωάννου και Βασιλάκη ψήφισαν όχι λόγω της εκτέλεσης της εργασίας με ανάθεση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **Καθαρισμός ακτών Κορωνησίας** ποσού 24.800,00€ (συμπεριλαμβανομένου του ΦΠΑ 24%) με **Κ.Α 70-6262.003** για το έτος 2018

**Β.** Τρόπος εκτέλεσης**: Ανάθεση**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 171 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*